1996R2148 — SL — 29.06.2006 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (ES) št. 2148/96

z dne 8. novembra 1996

o določitvi pravil za vrednotenje in spremljanje javnih intervencijskih zalog kmetijskih proizvodov







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (EGS) št. 3492/90 z dne 27. novembra 1990 o določitvi dejavnikov, ki jih je treba upoštevati v letnih obračunih za financiranje intervencijskih ukrepov v obliki javnega skladiščenja Evropskega kmetijskega usmerjevalnega in jamstvenega sklada, Jamstvenega oddelka ( 1 ), in zlasti člena 8 Uredbe, ker Uredba (EGS) št. 3492/90 določa načela, ki urejajo računovodstvo za zaloge kmetijskih proizvodov v javnem skladiščenju; ker je treba glede na izkušnje, pridobljene pri uporabi Uredbe Komisije (EGS) št. 618/90 z dne 14. marca 1990 o določitvi pravil za sestavo letnega popisa kmetijskih proizvodov v javnem skladiščenju ( 2 ), kakor je bila spremenjena z Uredbo (EGS) št. 3077/92 ( 3 ), na novo opredeliti nekatere določbe za upravljanje zalog in pri tem posebno paziti na pravila za ovrednotenje in spremljanje zalog kmetijskih proizvodov v javnih skladiščih; ker je treba Uredbo (EGS) št. 618/90 razveljaviti; ker je treba uvesti primerne ureditve upravljanja in spremljanja za zagotovitev dobrega upravljanja z zalogami v javnih skladiščih; ker so ukrepi, predvideni s to uredbo, v skladu z mnenjem Odbora EKUJS, SPREJELA NASLEDNJO UREDBO:







Člen 1

1. Vsaka fizična ali pravna oseba, ki skladišči kmetijske proizvode, odkupljene po pravilih EKUJS, Jamstvenega oddelka, vodi evidence v skladu s predpisi Skupnosti in nacionalnimi predpisi.

2. Intervencijske agencije vodijo popolnoma ažuriran seznam skladiščnikov, s katerimi so sklenili pogodbo o javnem skladiščenju. Seznam vključuje informacije, ki omogočajo natančno identifikacijo vseh mest skladiščenja, kot so zmogljivosti, skladiščna hala, število hladilnikov ali silosov, načrti in sheme. Seznam mora biti osebju Komisije in osebam, ki jih pooblasti Komisija, na voljo na sedežih intervencijskih agencij.

Člen 2

1. Dokumentirane evidence o prevzemu, skladiščenju in odstranitvi proizvodov, ki so osnova za pripravo letnega obračuna, navedenih v členu 1 Uredbe (EGS) št. 3492/90, skladišča pošljejo intervencijski agenciji najmanj enkrat na mesec.

2. Intervencijska agencija prejme evidence, navedene v odstavku 1, pred desetim dnem meseca, ki sledi mesecu, na katerega se evidence nanašajo. Evidence izkazujejo najmanj naslednje: kraj skladiščenja (vključno z morebitno identifikacijo zaboja ali soda), količino, preneseno iz prejšnjega meseca, prevzeme in odvzeme vsake serije ter zaloge ob koncu obdobja.

Evidence omogočajo natančno identifikacijo takrat uskladiščene količine in upoštevajo dogovorjene nakupe in prodaje, za katere pa ustrezni prevzemi ali odvzemi še niso bili izvedeni.

Kot navodilo je vzorec obrazca v Prilogi I.

Člen 3

1. Skladišča pripravijo letno poročilo o zalogah na osnovi mesečnih poročil, navedenih v členu 2. V ta namen izdana navodila intervencijske agencije je treba poslati v vednost Komisiji v roku šestih mesecev od začetka veljavnosti te uredbe.

2. Letno poročilo o zalogah, za katerega je kot navodilo v Prilogi II vzorec obrazca, povzame uskladiščene količine, razčlenjene po proizvodu in kraju skladiščenja, in izkaže za vsak proizvod uskladiščeno količino, številke serij (razen pri žitih), leto prevzema (razen pri alkoholu) in pojasnilo o morebitnih odkritih nepravilnostih.

Člen 4

1. Intervencijska agencija je odgovorna za točnost informacij, zbranih v skladu s členi 1, 2 in 3. V ta namen vse leto izvaja inšpekcijske preglede skladišč na kraju samem, v nerednih časovnih presledkih in po možnosti nenapovedano.

Vsako skladišče je pregledano najmanj enkrat na leto v skladu s pravili, določenimi v Prilogi III, inšpekcijski pregledi pa obsegajo zlasti naslednje:

(a) postopek zbiranja informacij, navedenih v členih 2 in 3;

(b) skladnost evidenc, ki jih na kraju samem vodi skladišče, z informacijami, poslanimi na intervencijsko agencijo; in

(c) fizično prisotnost količin v skladišču s seznama skladišča, ki jih je navedlo v svojem zadnjem mesečnem poročilu, ocenjeno vizualno ali, v primeru dvoma ali spora, s tehtanjem ali merjenjem.

Fizična prisotnost se ugotovi z dovolj reprezentativnim fizičnim pregledom, ki zajame najmanj odstotke, določene v Prilogi III, in tako omogoča sklepanje, da so vse količine, navedene v računovodskih evidencah, dejansko prisotne.

2. Če se med fizičnim pregledom odkrije nepravilnost, se po enaki metodi pregleda še nadaljnji odstotek uskladiščenih količin. Po potrebi se inšpekcijski pregled lahko razširi na tehtanje vseh proizvodov v seriji ali skladišču, ki je predmet pregleda.

Člen 5

1. Inšpekcijski organ ali njegov zastopnik sestavi poročilo o vsakem inšpekcijskem pregledu, ki ga izvede najmanj enkrat na leto v skladu s členom 4 in Prilogo III.

2. Poročilo vsebuje najmanj naslednje podatke:

(a) ime skladiščnika, naslov obiskanega skladišča in opis pregledanih serij;

(b) datum in čas začetka ter konca pregleda;

(c) kraj, na katerem je bila inšpekcija opravljena in opis pogojev skladiščenja, pakiranja in dostopnosti;

(d) polno identiteto oseb, ki izvajajo inšpekcijo, njihov položaj in obseg pooblastil;

(e) izvedene ukrepe inšpekcijskega pregleda in uporabljene postopke za ugotavljanje prostornine, kot so merilne metode, izračuni, vmesni in končni rezultati, in narejene zaključke;

(f) za vsako skladiščeno serijo ali kakovost, količino v knjigah intervencijske agencije, količino v knjigah skladišča in vsa neskladja med obema serijama knjig;

(g) za vsako fizično pregledano serijo ali kakovost podatke, navedene v točki (f), in količino, preverjeno na kraju samem, ter vsa neskladja, številko serije ali kakovosti, palete, zaboje, silose, sode ali druge uporabljene posode in težo (po potrebi oboje, neto in bruto težo) ali prostornino;

(h) izjave skladiščnika o tem, kje so neskladja ali razlike;

(i) kraj, datum in podpis osebe, ki je sestavila poročilo, in skladiščnika ali njegovega zastopnika;

(j) vsak razširjen inšpekcijski pregled, ki je izveden v primeru nepravilnosti, z določitvijo odstotka uskladiščenih količin, ki jih je zajel razširjen inšpekcijski pregled, odkrita razhajanja in dana pojasnila.

3. Poročila se nemudoma pošljejo intervencijski agenciji. Takoj po prejemu poročila se poslovne knjige intervencijske agencije popravijo glede na odkrita razhajanja in razlike, kar se prijavi EKUJS v skladu s členoma 3 in 4 Uredbe (EGS) št. 3492/90.

4. Poročila se hranijo na sedežu intervencijske agencije in so na voljo osebju Komisije in osebam, ki jih pooblasti Komisija.

5. Povzetek dokumenta s seznamom izvršenih inšpekcij, pregledane količine in odkrite nepravilnosti v zvezi z mesečnimi in letnimi poročili, se pošljejo Komisiji istočasno kakor letni obračun, naveden v členu 5(1) Uredbe Sveta (EGS) št. 729/70 ( 4 ).

Člen 6

1. Skladišča so odgovorna za vse razlike, ugotovljene med uskladiščeno količino in podrobnostmi v poročilih o zalogah, poslanih intervencijski agenciji.

2. Če manjkajoče količine presegajo veljavne dovoljene izgube, se skupni znesek zaračuna skladišču kot nedoločljiva izguba. Če skladišče izpodbija manjkajoče količine, lahko zahteva, da se proizvod stehta ali izmeri, pri čemer samo nosi stroške tega postopka, razen če se izkaže, da so prijavljene količine dejansko prisotne ali da razlika ne presega veljavne meje, dovoljenih izgub in v takem primeru se stroški tehtanja in merjenja zaračunajo inšpekcijskemu organu.

3. Dovoljene izgube, določene v Prilogi III, veljajo ne glede na tiste, določene v predpisih o različnih proizvodih, kakor so navedeni v Uredbi Komisije (EGS) št 147/91 ( 5 ).

Člen 7

1. Intervencijske agencije vodijo centralno evidenco, ki pokriva vsa skladišča, proizvode in količine ter kakovost skladiščenih proizvodov, z navedbo teže za vsakega (po potrebi neto in bruto težo) ali prostornine.

2. Vse računovodske evidence in poročila, sestavljene v skladu s to uredbo, so v skladiščih in intervencijski agenciji vedno na voljo uradnikom intervencijske agencije ter, v skladu z Uredbo (EGS) št. 729/70 in zlasti členom 9, uradnikom, ki jih pooblasti Komisija.

Člen 8

1. Intervencijske agencije zagotovijo, da skladišča vodijo računalniško vodeno evidenco intervencijskih zalog. Določbe v ta namen se vključijo v pogodbe o skladiščenju, ki jih sklenejo s skladišči.

2. Take računalniško vodene evidence morajo biti polno usposobljene za delovanje najpozneje dve leti po začetku veljavnosti te uredbe. Predstavljajo trajne evidence, ki so neposredno in takoj dostopne uradnikom intervencijske agencije in Komisije ter morebitnim drugim osebam, ki jih te ustrezno pooblastijo.

Člen 9

1. Države članice sprejmejo ukrepe, potrebne za izvajanje te uredbe, in obvestijo zadevne osebe o sankcijah, ki se jim lahko naložijo, če ne ravnajo v skladu z njenimi določbami. O sprejetih ukrepih obvestijo Komisijo.

2. Države članice vključijo v pogodbe o skladiščenju določbe o finančnih posledicah, ki sledijo kršitvam skladiščnikov, katerih višina se določi sorazmerno s kršitvijo, mogoča pa je tudi odstop od pogodbe v primeru namernih nepravilnosti ali nepravilnosti zaradi velike malomarnosti.

Člen 10

Uredba Komisije (EGS) št. 618/90 se razveljavi.

Člen 11

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. oktobra 1996.

Ta uredba je v celoti zavezujoča in se neposredno uporablja v vseh državah članicah.









PRILOGA I









PRILOGA II









PRILOGA III

POSTOPEK FIZIČNEGA INŠPEKCIJSKEGA PREGLEDA

(za preglede v skladu s členom 4)

I. MASLO

1. Izbor serij, ki predstavljajo najmanj 5 % skupne količine v javnem skladišču. Serije za kontrolo se izberejo pred obiskom skladišča na podlagi evidenc intervencijske agencije, vendar se skladišča o tem ne obvesti.

2. Preverjanje prisotnosti izbranih serij na kraju samem in njihove sestave: — identifikacija kontrolnih številk serij in zabojev na osnovi odkupnih ali prevzemnih listin, — tehtanje palet (ene od 10) in zabojev (enega na paleto), — vizualni pregled vsebine zaboja (enega od petih palet), — stanje embalaže.

3. Opis v poročilu popisa fizično pregledanih serij in opaženih neskladij/primanjkljajev.

II. POSNETO MLEKO V PRAHU

1. Izbor serij, ki predstavljajo najmanj 5 % skupne količine v javnem skladišču. Serije za kontrolo se izberejo pred obiskom skladišča na podlagi evidenc intervencijske agencije, vendar se skladišča o tem ne obvesti.

2. Preverjanje prisotnosti izbranih serij na kraju samem in njihove sestave: — identifikacija kontrolnih številk serij in vreč na osnovi odkupnih ali prevzemnih listin, — tehtanje palet (ene od 10) in vreč (ene od 10), — vizualna kontrola vsebine vreče (ene od petih palet), — stanje embalaže.

3. Opis v poročilu popisa fizično pregledanih serij in opaženih neskladij/primanjkljajev.

▼M1

III. ŽITA IN RIŽ

A. Postopek fizičnega inšpekcijskega pregleda

1. Izbira posod ali skladiščnih prostorov za pregled, ki predstavljajo najmanj 5 % skupne količine žit ali riža v javnem skladišču. Izbira temelji na evidenci zalog agencije, vendar se o tem ne sme obvestiti skladišča.

2. Fizični inšpekcijski nadzor: — preverjanje prisotnosti žit ali riža v izbranih posodah ali skladiščnih prostorih; — identifikacija žit ali riža; — spremljanje skladiščnih pogojev in primerjava skladiščnega mesta in identifikacijske oznake žit ali riža s skladiščno evidenco, — ocena skladiščenih količin po metodi, ki jo predhodno odobri intervencijska agencija, katere opis mora biti shranjen na njenem sedežu.

3. Načrt skladišča in mere za vsak silos ali skladiščni prostor morajo biti dostopni na vsakem skladiščnem mestu. Žita ali riž morajo biti skladiščeni tako, da se lahko preveri njihova količina.

B. Postopek pri ugotovljenih odstopanjih

Pri preverjanju volumna so dovoljena določena odstopanja.

Člen 5 te uredbe se uporablja, kadar se masa skladiščenih proizvodov, ugotovljena pri fizičnem pregledu, razlikuje od knjižene mase za več kakor 5 % za žita in več kakor 6 % za riž pri skladiščenju v silosih ali na tleh skladišča.

Kadar se žita ali riž skladiščijo v skladišču, se lahko evidentirajo količine, stehtane pri vnosu v skladišče, namesto količin, dobljenih z oceno, če ta ne zagotavlja ustrezne natančnosti in razlika med obema številkama ni prevelika.

Intervencijska agencija uporabi to možnost, kadar to zahtevajo okoliščine, v posamičnih primerih in na lastno odgovornost. To mora navesti v svojem poročilu.

▼B

IV. ALKOHOL

1. Izbor sodov, ki predstavljajo najmanj 5 % skupne količine v javnem skladišču. Sodi, ki so namenjeni za pregled, se izberejo pred obiskom skladišča na osnovi podatkov evidenc intervencijske agencije, vendar se skladišča o tem ne obvesti.

2. Pregled carinske plombe, če so te plombe predvidene z državnimi predpisi.

3. Preverjanje na kraju samem o prisotnosti sodov in njihove vsebine: — identifikacija sodov po njihovi številki in vrsti alkohola, — primerjava istovetnosti in vsebine soda z evidencami zalog skladišča in knjigami intervencijskih agencij, — organoleptična kontrola prisotnosti alkohola, vrste alkohola in količine alkohola v sodih, — pregled skladiščnih pogojev z vizualno kontrolo drugih sodov.

4. Opis v poročilu popisa fizično pregledanih sodov in opaženih neskladij/primanjkljajev.

V. GOVEJE MESO

1. Izbor serij, ki predstavljajo najmanj 5 % skupne količine v javnem skladišču. Serije za kontrolo se izberejo pred obiskom skladišča na osnovi evidenc intervencijske agencije, vendar se skladišča o tem ne obvesti.

2. Preverjanje prisotnosti izbranih serij na kraju samem in njihovo sestavo. Preverjanje obsega: — za meso s kostmi: — — identifikacijo serij in preverjanje števila kosov, — teža se preveri za 20 % kosov, za vsako vrsto odrezanega kosa oziroma kakovosti, — vizualno kontrolo stanja pakiranja; — za meso brez kosti: — — identifikacijo serij in preverjanje števila zabojev, — tehtanje 10 % palet ali kontejnerjev, — tehtanje 10 % zabojev vsake stehtane palete, — vizualno kontrolo vsebine zabojev in stanja pakiranja v vsakem zaboju. Palete se izberejo na podlagi različnih kosov v skladišču.

3. Opis popisa fizično pregledanih serij in opaženih neskladij/primanjkljajev v poročilu o inventurnem pregledu.

VI. OLJČNO OLJE

1. Izbor sodov, ki predstavljajo najmanj 5 % skupne količine v javnem skladišču. Sodi, ki so namenjeni za pregled, se izberejo pred obiskom skladišča na osnovi evidenc intervencijske agencije, vendar se skladišča o tem ne obvesti.

2. Preverjanje na kraju samem o prisotnosti sodov in njihove vsebine: — identifikacija sodov po njihovi številki in vrsti oljčnega olja, — primerjava istovetnosti sodov z evidenco zalog skladišča in knjigami intervencijskih agencij, — organoleptična kontrola prisotnosti oljčnega olja, vrste oljčnega olja in količine olja v sodih, — nadzor skladiščnih pogojev z vizualno kontrolo drugih sodov.

3. Opis popisa fizično pregledanih sodov in opaženih neskladij/primanjkljajev v poročilu o inventurnem pregledu.

▼M2

VII – NEPAKIRAN SLADKOR ( 6 )

A. Fizični postopek inšpekcijskega pregleda za zaloge sladkorja od tržnega leta 2006/2007 naprej:

1. Izbira silosov, posod ali skladiščnih prostorov za pregled, ki zajemajo najmanj 5 % skupne količine nepakiranega sladkorja v javnem skladišču. Izbor temelji na evidencah zalog intervencijske agencije, vendar se skladišče ne sme obvestiti vnaprej.

2. Fizični pregled: — preverjanje prisotnosti nepakiranega sladkorja v izbranih silosih, zabojih ali skladiščnih prostorih, — uskladitev evidenc skladišč z evidencami intervencijske agencije, — identifikacija nepakiranega sladkorja, — spremljanje stanja skladiščnih pogojev ter primerjava mesta skladiščenja in identitete nepakiranega sladkorja z evidencami skladišča, — ovrednotenje količine, uskladiščene po metodi, ki jo je predhodno odobrila intervencijska agencija, njen opis pa mora biti vložen na sedežu.

3. Načrt skladišča in mere za vsak silos ali skladiščni prostor morajo biti na voljo na vsakem skladiščenem mestu. Nepakirani sladkor mora biti skladiščen na takšen način, da se lahko preverja njegov volumen.

B. Fizični postopek inšpekcijskega pregleda za zaloge sladkorja iz tržnih let 2004/2005 in 2005/2006:

1. Če postopek popisa iz točke A ni mogoč, intervencijska agencija pri silosu/skladišču z zaščitnimi oznakami uradno zaščiti vse točke dostopa ali izhoda. Intervencijska agencija mesečno pregleduje nepoškodovanost zaščitnih oznak, zato da zagotovi njihovo nedotaknjenost. Te preglede je treba podrobno opisati v poročilu. Brez navzočnosti inšpektorja intervencijske agencije ni dovoljen dostop do zalog. Država članica poskrbi, da postopek nameščanja zaščitnih oznak ustrezno zagotovi nedotaknjenost skladiščenih intervencijskih proizvodov.

2. Tudi pregled stanja skladiščnih pogojev in dobrega stanja proizvodov je treba opraviti vsaj enkrat letno.

C. Postopek pri ugotovljenih odstopanjih:

Pri preverjanju volumna je dovoljeno majhno odstopanje.

Člen 6 se uporablja, kadar se teža uskladiščenih proizvodov, ugotovljena med fizičnim pregledom (volumetrična mera), po evidenci razlikuje od knjižene teže za 5 % ali več pri skladiščenju v silosih ali za nepakiran sladkor na tleh.

Kadar je nepakiran sladkor uskladiščen v silosu/skladišču, se lahko evidentira količina, stehtana ob prevzemu v skladišče, namesto količine, ki je rezultat ocene volumna, če zadnja ne zagotavlja primerne stopnje točnosti in razlika med obema številkama ni prekomerna.

Intervencijska agencija uporabi možnost iz tretjega odstavka, kadar to opravičujejo okoliščine, za vsak primer posebej in na lastno odgovornost. V primeru, da se ta možnost uporabi, se to navede v poročilu.

VIII – PAKIRAN SLADKOR (6)

A. Fizični postopek inšpekcijskega pregleda za zaloge sladkorja od tržnega leta 2006/2007 naprej:

1. Izbor serij, ki zajemajo najmanj 5 % skupne količine v javnem skladišču. Serije za kontrolo se izberejo pred obiskom skladišča na podlagi evidenc intervencijske agencije, vendar se skladišče o tem ne obvesti.

2. Preverjanje prisotnosti izbranih serij in njihove sestave na kraju samem: — identifikacija kontrolnih številk serij in vreč na osnovi odkupnih ali prevzemnih listin, — uskladitev evidenc skladišč z evidencami intervencijske agencije, — stanje embalaže. Pri sladkorju, pakiranem v 50-kilogramske vreče: — tehtanje palet (eno od 20) in vreč (eno na tehtano paleto), — vizualni pregled vsebine ene vreče na pet tehtanih palet. Pri sladkorju, pakiranem v „velike vreče“: — tehtanje ene vreče od 20, — vizualni pregled vsebine ene velike vreče od 20 tehtanih.

3. Opis v poročilu popisa fizično pregledanih serij in opaženih neskladij/primanjkljajev.

B. Fizični postopek inšpekcijskega pregleda za zaloge sladkorja iz tržnih let 2004/2005 in 2005/2006:

1. Če postopek popisa iz točke A ni mogoč, intervencijska agencija pri skladišču z zaščitnimi oznakami uradno zaščiti vse točke dostopa in izhoda. Intervencijska agencija mesečno pregleduje nepoškodovanost zaščitnih oznak, zato da zagotovi njihovo nedotaknjenost. Te preglede je treba podrobno opisati v poročilu. Brez navzočnosti inšpektorja intervencijske agencije ni dovoljen dostop do zalog. Država članica poskrbi, da postopek nameščanja zaščitnih oznak ustrezno zagotovi nedotaknjenost skladiščenih intervencijskih proizvodov.

2. Tudi pregled stanja skladiščnih pogojev in dobrega stanja proizvodov je treba opraviti vsaj enkrat letno.